Kereta kebal T-80

Kereta kebal T-80 merupakan sebuah kereta kebal yang telah dibangunkan bagi memenuhi keperluan Tentera Russia.

Pembangunan 
Kereta kebal tempur utama T-80 dibangunkan pada lewat 1970-an dan dipercayai mula dikeluarkan pada tahun 1983 degan pengeluaran pertama disiapkan pada tahun berikutnya. Ciri paling utama kelebihan T-80 berbanding kereta kebal T-72 terdahulu adalah enjin turbin gasnya dan keupayaan bagi menembakkan Songster AT-8 ATGW dari meriam 125mm.

Tatarajah kereta kebal T-80 adalah sama dengan kereta kebal utama Soviet baru yang lain dengan pemandu di sebelah hadapan, turet dua orang dengan jurumeriam di sebelah kanan dan komander yang turut mengendali mesingan anti pesawat 12.7mm, disebelah kanan. Pek kuasa, yang turut merangkumi enjin turbin gas terletak disebelah belakang.

Dengan pengecualian pada kereta kebal T-64, kesemua kereta kebal utama selepas Perang Dunia Kedua memiliki bukaan ekzos di sebelah kiri menghala kearah belakang. Kereta kebal T-80 memiliki bukaan bujur lonjong menonjol ditengah badan disebelah belakang.

Kereta kebal T-80 memiliki meriam 125mm laras licin yang disuap oleh pemuat automatic yang mampu menembakkan HE-FRAG (FS), HEAT-FS dan APFSDS-T, atau AT-8 Songster ATGW. Turet berputar 360° penuh dengan dongakan senjata dari -5° hingga +14°. Meriamnya distabilkan sepenuhnya.

Variasi

 T-80, model keluaran asal, tidak dibina dalam bilangan yang besar.
 T-80B, versi pertama dihasilkan dalam bilangan besar.
 T-80BK, versi pemerintah bagi T-80B dengan tambahan peralatan perhubungan.
 T-80BV, kereta kebal T-80 dengan perisai reaktif letupan, berat tempur 42.5 tonne.
 T-80BVK, versi pemerintah bagi T-80BV dengan tambahan peralatah perhubungan.
 T-80U, pertama kali dilihat pada tahun 1989 dan kadang-kala dirujuk sebagai Ml 989 oleh NATO, memiliki enjin disel berbanding turbin gas, dek enjin berlainan, bukaan komander yang baru, empat pelancar grenet asap setiap sisi turet, peralatan pandang berlainan, pakej perisai baru yang termasuk skirt sisi berperisai.
 T-80UD, memiliki enjin 1100hp menggantikan enjin turbin gasnya.
 T-80UK, versi pemerintah bagi T-80U.
 T-80UM, dikuasai oleh turbine gas 1250hp, sistem kawal tembak yang baru.
 T-80UM1, juga dikenali sebagai Bars (Leopard Salji) memiliki sistem penangkis Shtora-1 dan enjin yang lebih berkuasa.
 T-80UM2, turet tuang baru
BREM-80, merupakan kenderaan kembalik berperisai
 T-84, pembangunan lanjut T-80 di Ukraine (qv).

Status
Dalam pengeluaran. Dalam perkhidmatan dengan Cyprus, Pakistan, Russia, Korea Selatan dan Ukraine.

Pengilang
Kirov Works (Leningrad), Khar'kov (Ukraine) and Omsk.

Rujukan 
 TANK & COMBAT VEHICLE RECOGNITION GUIDE, Christopher F. Foss, Harper Collins Publishers, cetakan pertama 2000.

Pautan luar

Kereta kebal Russia